ગેરકાયદે ઘૂસણખોરોની તરફેણ મતના લાલચુ રાજકારણીઓ હજુ કરી રહ્યા છે એ આપણા દેશની કરુણતા છે. આસામ અને અન્ય સ્થળોએ દેશના નાગરિકોને બદલે સરકારી યોજનાઓના લાભ આ ગેરકાયદે ઘૂસણખોરો મેળવી જાય છે. એ દેશના નાગરિકોના હક્ક પરની તરાપ છે, એ વાત સમજવી જોઈએ. આસામમાં જાહેર થયેલા આખરી મુસદ્દામાં રાજ્યના કેટલાક ધારાસભ્યો સહિતના લોકોનાં નામો નથી. આ યાદીના સુધારાને અવકાશ છે, પરંતુ બાકી રહી ગયેલા ચાલીસ લાખને સ્વીકારી લેવાનું શક્ય બનવાનું નથી. તેમને ભારતમાંથી તાત્કાલિક બાંગલાદેશ પાછા મોકલવાનું શક્ય ન બને તો પણ આ ઘૂસણખોરોના રાશનકાર્ડ રદ કરવામાં આવે અને તેમના મતાધિકાર સહિતના અધિકાર પણ રદબાતલ કરવા જોઈએ. એમ થશે ત્યારે જ મતની લાલસામાં ઘૂસણખોરોની તરફેણ કરવાનું રાજકારણીઓ બંધ કરશે. દેશની નાગરિકતાનું અવમૂલ્ય થતંુ અટકાવીને દેશને ધર્મશાળામાં તબદિલ થતો અટકાવવો જ રહ્યો.